armvectores/hy_wikipedia_2023 huggingface dataset:
Տումկա

Տումկա (ռուս.՝ Тумка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուրշմա գետի ձախ ափում՝ 1 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032715
Հիդրոլոգիական ուսումնասիրությունների կոդը - 110003271
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(2322) Կիտ Պիկ

(2322) Կիտ Պիկ (անգլ.՝ Kitt Peak), աստերոիդ աստերոիդների հիմնական գոտում։ Հայտնաբերվել է 1954 թվականի հոկտեմբերի 28-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,292506 ա. մ., առավելագույնը մոտենում է 2,1982 ա. մ. հեռավորության վրա և հեռանում 2,3868 ա. մ.։ Արեգակի շուրջ մեկ ամբողջական պտույտ է կատարում 1267,84 երկրային օրվա ընթացքում, իր ուղեծրով շարժվելով միջինում 0,283948 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2322) Կիտ Պիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանիկ Դավթյան

Վանիկ Իշխանի Դավթյան (հուլիսի 8, 1948(1948-07-08), Երևան, Հայկական ԽՍՀ, ԽՍՀՄ - հունվարի 18, 2010(2010-01-18), Օբնինսկ, Կալուգայի մարզ, Ռուսաստան), խորհրդային ճարտարապետ, Ռուսաստանի ճարտարապետների միության անդամ։


== Կենսագրություն ==
1980 թվականից Վանիկ Դավթյանն ապրել և աշխատել է Կալուգայի մարզի Օբնինսկ քաղաքում։ 1988 թվականից աշխատել է «ՕբնինսկԱրխՊրոեկտ» ստեղծագործական ճարտարապետական և նախագծային արհեստանոցում։ 2001 թվականից եղել է Օբնինսկ քաղաքի Քաղաքաշինության խորհրդի անդամ։


== Հիմնական աշխատանքներ ==
Օբնինսկ քաղաքում գիտնականների տան հանդիսասրահի ինտերիերի նախագիծ,
Օբնինսկի քաղաքային թանգարանի շենքի նախագիծ,
Գիտնականների տան դիմաց, Լենինի պողոտայում, 12 հարկանի բնակելի շենքերի նախագիծ։ Այս տներում, առաջին անգամ Օբնինսկում, առաջին հարկի բնակիչների համար հայտնվեցին առջևի նախապարտեզներ և երկմակարդակ բնակարաններ,
Օբնինսկի Կայարանամերձ հրապարակում գտնվող «Կոնտինենտ» կոշիկի գնդաձև խանութի շենքի նախագիծը,
Օբնինսկի «Կենտրոնական հանրախանութի» վերակառուցման նախագիծ,
Անհատական բնակելի շենքի նախագիծ «Արժանապատիվ բնակարան» բնակելի շրջանի համար,
«Կրասնորուցկիների թենիսի ակադեմիա»-ի նախագիծ (ավարտված չէ)։


=== Չիրականացված նախագծեր ===
Նորարարության գոտի, Օբնինսկի Կրասնիկ Զոր փողոցում։


== Պարգևներ և կոչումներ ==
Ռուսաստանի Դաշնության վաստակավոր ճարտարապետ (1994)։


== Ծանոթագրություններ ==
Որոտանի (Սիսիան) պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Որոտան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 37 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սուդան (ռնգեղջյուր)

Սուդան (1973, Սուդան - մարտի 19, 2018(2018-03-19), Օլ Պեջեյտա, Լայկիպիա, Քենիա), մահացած սպիտակ ռնգեղջյուր, որն իր ենթատեսակի վերջին արուն է եղել։


== Կենսագրություն ==
Սուդանը ծնվել է 1973 թվականին Սուդանում (ներկայումս այդ տարածքը գտնվում է Հարավային Սուդանի տարածքում)։
Սուդանը բնակվել է «Օլ Պաջետա» արգելանոցում, որը գտնվել է Քենիայի Նանյուկի քաղաքից ոչ շատ հեռու։ Որպեսզի պաշտպանեն նրան որսագողերից, Քենիայի իշխանությունները կենդանու նկատմամբ սահմանել էին շուրջօրյա հսկողություն, իսկ Սուդանի մարմնի վրա տեղադրել էին ռադիոհաղորդիչ սարքավորում։ Բացի այդ, մասնագետները հեռացրել էին ռնգեղջյուրի եղջյուրը, քանի որ որսագողերի համար մեծ արժեք էր հանդիսանում հենց եղջյուրը։
Սուդանը եղել է իր ենթատեսակի վերջին արու ներկայացուցիչը, ինչը նշանակում էր, որ սպիտակ ռնգեղջյուրը համաշխարհային բնապահպանական ժառանգության յուրահատուկ արժեք էր։
Սուդանը դարձել է հյուսիսային սպիտակ ռնգեղջյուրների վերջին ներկայացուցիչը՝ Անգալիֆու ռնգեղջյուրի մահվանից հետո։ Վերջինս մահացել է 2014 թվականի դեկտեմբերին Սան Դիեգոյի կենդանաբանական այգում։ Արգելանոցի տնօրենի խոսքերով.

2017 թվականի ապրիլին Tinder հավելվածի հեղինակները՝ Քենիայի բնապահպանների հետ միասին Սուդանի համար ստեղծել են հատուկ հաշիվ։ Ընդորում, հաշիվը օգտագործվել է՝ Սուդանին զուգընկերուհի գտնելու նպատակով, քանի որ արգելանոցում, որտեղ բնակվում էր ռնգեղջյուրը, կային ևս երկու արու ռնգեղջյուրներ։ Նպատակը սպիտակ ռնգեղջյուրների պոպուլյացիայի վերականգնումն էր։


== Ծանոթագրություններ ==


== Արտաքին հղումներ ==
Последнему самцу северного белого носорога дали круглосуточную охрану
309

309 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 309 թվականն է, 
IV դարի 9-րդ տարին։


== Դեպքեր ==


== Ծնունդներ ==


== Մահեր ==
Օմար Մասկարել Գոնսալես

Օմար Մասկարել Գոնսալես (իսպ.՝ Omar Mascarell González, 1993 թվական, փետրվարի 2, Սանտա Կրուս դե Տեներիֆե)՝ իսպանացի ֆուտբոլիստ, «Այնտրախտ» ակումբի կիսապաշտպան (Ֆրանկֆուրտ-նա-Մայնե)։


== Ակումբային գործունեություն ==
Օմարը գործունեությունը սկսեց Կանարսկա կղզու ֆուտբոլային դպրոցում։ 2010/11 մրցաշրջանում նա միացավ Մադրիդյան համակարգին «Ռեալ Մադրիդ (Կաստիլյա ֆուտբոլային ակումբ)»։ «[[Ռեալ Մադրիդ Կաստիլյայում| նա հանդես է եկել 2011 թվականի օգոստոսի 21-ին Սպորտինգ Խիխոն Բ-ի դեմ խաղում։ 2012/13 մրցաշրջանի առաջին կեսին Օմարը անցկացրեց ակումբի երրորդ թիմում, բայց հետո վերադարձավ «Կաստիլ»։ «Ռեալ Մադրիդու» նա առաջին անգամ ելույթ ունեցավ 2013 թվականի հուլիսի 1-ին «Օսասունա»-ի դեմ խաղում։
2018 թվականի ամառը Մասկարելը դարձավ «Շալկե 04»-ի ֆուտբոլիս։


== Գործունեությունը ազգային հավաքականում ==
Օմարը անցկացրեց մեկ խաղ Իսպանիայի  (մինչև 18 տարեկան)-ների երիտասարդական հավաքականում, նա կանչվել է երիտասարդական թիմ Ալկուդիայում անցկացվող միջազգային մրցաշարի համար։ Քանի որ հայրը Հասարակածային Գվինեաի քաղաքացի է, Օմարը իրավունք ունի մրցակցել հավաքական-ի համար։ 2012 թվականի մայիսին Մասկարելը կանչվել է հավաքականի գլխավոր մարզչի Ժիլսոն Պաուլո-ի կողմից պատրաստվելու   Թունիսի և Սիրիա-Լեոնի դեմ խաղերի համար, եկել է  Մալաբո, վերապատրաստվել թիմի հետ, բայց չի խաղացել ազգային հավաքականում։


== Ծանոթագրություններ ==


== Արտաքին հղումներ ==
Профиль на официальном сайте «Дерби Каунти» Archived 2014-12-23 at the Wayback Machine. (անգլ.)
Профиль на официальном сайте «Реала» (անգլերեն)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Բաղանիս

Անվան այլ կիրառումների համար տե՛ս՝ Բաղանիս (այլ կիրառումներ)Բաղանիս (նախկինում նաև Բաղանիս Հայ),
գյուղ Հայաստանի Հանրապետության Տավուշի մարզում` հայ-ադրբեջանական շփման գծի մոտ։


== Աշխարհագրություն ==
Բաղանիս գյուղը տեղաբաշխված է Տավուշի մարզի հյուսիս-արևելքում՝ համանուն գետի հովտում։ Մարզկենտրոն Իջևանից հեռու է 32 կմ հյուսիս-արևմուտք, իսկ մոտակա բնակավայր Ոսկեվան գյուղից՝ 2 կմ հարավ։ Ունի 1 259 կմ² տարածք։


== Պատմություն ==


=== Պատմամշակութային հուշարձաններ ===
Գյուղի տարածքում առկա են բազմաթիվ պատմամշակութային հուշարձաններ, որոնցից 8-ը գրանցված են Հայաստանի Հանրապետության պատմամշակութային հուշարձանների ցանկում։ Դրանք են՝ գյուղից 1 կմ հարավ-արևմուտքում, Ոսկեպար տանող ճանապարհի ձախ եզրին, կլոր բլրի վրա գտնվող և մ․թ․ա․ 2-րդից 1-ին հազարամյակներով թվագրվող «Բաղանիս» ամրոցը, նույն տեղանքում գտնվող և մ․թ․ա․ 2-րդից 1-ին հազարամյակից մինչև ուշ միջնադարով թվագրվող բնակատեղին, գյուղի եզրին գտնվող և 12-ից 13-րդ դարերով թվագրվող եկեղեցին, գյուղի հյուսիսային եզրի բլրալանջին գտնվող և 4-ից 5-րդ դարերով թվագրվող Սուրբ Աստվածածին եկեղեցին, վերջինի շուրջ տարածված և 19-ից 20-րդ դարերով թվագրվող գերեզմանոցը, Ջուջևան-Բաղանիս ճանապարհի հարավային կողմում տեղադրված և 12-ից 13-րդ դարերով թվագրվող 2 խաչքարերը, գյուղի մեջ գտնվող և 1965 թվականին կառուցված Երկրորդ համաշխարհային պատերազմում Բաղանիսի զոհված բնակիչներին նվիրված հուշարձանը։


== Վարչատարածքային բաժանում և համայնքային կյանք ==
Համաձայն Հայաստանի Հանրապետության վարչատարածքային բաժանման՝ Բաղանիս գյուղը ներառված է Նոյեմբերյան համայնքի կազմում։ 


== Բնակչություն ==
Ըստ Հայաստանի Հանրապետության 2011 թվականի մարդահամարի արդյունքների` Բաղանիսի մշտական բնակչությունը կազմել է 893, առկա բնակչությունը` 716 մարդ։ Բնակիչները հայեր են, որոնց նախնիների մի մասը 18-րդ դարում վերաբնակվել են է Արցախից։
Ստորև ներկայացված է Բաղանիս գյուղի բնակչության փոփոխությունն ըստ տարիների՝


== Տնտեսություն ==
Բնակչությունը զբաղվում է գյուղատնտեսությամբ, մասնավորապես՝ անասնապահությամբ, դաշտավարությամբ, այգեգործությամբ, ծխախոտագործությամբ և բանջարաբոստանային կուլտուրաների մշակությամբ։


=== Օգտակար հանածոներ ===
Գյուղի տարածքում կան հանքային աղբյուրներ։


== Տես նաև ==
Բաղանիսի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Շարժական էլեկտրակայան

Շարժական էլեկտրակայան, Էլեկտրակայան՝ սովորաբար ջերմային, որի ագրեգատներն ու սարքավորումները տեղակայված են տրանսպորտային միջոցների վրա։ Շարժական էլեկտրակայան օգտագործում են այնտեղ, որտեղ էլեկտրաէներգիայի սպառումը ժամանակավոր է (օրինակ, շրջիկ կինոներում, երկաթուղու շինարարությունում), ինչպես նաև էլեկտրահաղորդման գծից հեռու վայրերում։ Բաղկացած է գեներատորից, հաղորդաբեր շարժիչից, կառավարման և վերահսկման ապարատներից։ Որպես առաջնային (հաղորդաբեր) շարժիչներ ծառայում են՝ ներքին այրման շարժիչները, շոգեն գազատուրբինները կամ օգտագործվող տրանսպորտային միջոցի հաղորդաբեր ագրեգատը։ Տարբերում են փոխադրովի, ավտոմոբիլային, կցովի, երկաթուղային և լողացող էլեկտրակայաններ՝ փոքր (մինչև 10 կվտ), միջին (10-150 կվա) և մեծ (150 կվա-ց ավելի) հզորության։ Աշխատում են հաստատուն, միաֆազ կամ եռաֆազ հոսանքով, 50,400 ավելի հերց հաճախականությամբ։
1614

1614 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1614 թվականն է, 
XVII դարի 14-րդ տարին։


== Դեպքեր ==


== Ծնունդներ ==


== Մահեր ==
Վարդանոց

Վարդանոց, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Bliss

Bliss, բրիտանական Muse ալտերնատիվ ռոք-խմբի երգն է իրենց երկրորդ՝ Origin of Symmetry ալբոմից։ Այդ ալբոմից երրորդ թողարկված սինգլն է։ Նկարահանվել է տեսահոլովակ։
Առաջին անգամ երգը կատարվել է 2000 թվականին Bizzare փառատոնի ժամանակ։ Կենդանի հնչողությամբ կատարվել է 2000 թ.-ից 2006 թվականների համերգներին։


== Սինգլի երգերի ցանկը ==
Բոլոր երգերի հեղինակն է Մեթյու Բելլամին.

CD«Bliss» - 4։14
«The Gallery» - 3։32
«Screenager»(live) - 4։00
«Bliss» (video) - 4։14CD (միայն Ֆրանսիայի համար)«Bliss» - 4։14
«Screenager» (live) - 4։00Maxi-CD«Bliss» - 4։14
«Hyper Chondriac Music» - 5։30
«New Born» (live) - 5։57
«Making of Bliss» (video)7" վինիլային սկավառակ«Bliss» - 4։14
«Hyper Chondriac Music» - 5։30DVD (սահմանապակ տարբերակ)"Bliss (audio) - 4:14
«Photo gallery»
«Lyrics»
«Discography»
«Making of Bliss» (video)Promo«Bliss» (Radio Edit)


== Արտաքին հղումներ ==
Սինգլը խմբի պաշտոնական կայքում Archived 2012-09-30 at the Wayback Machine.
Տեսահոլովակը YouTube կայքում
Հնագիտական հուշարձաններ

Հնագիտական հուշարձաններ, մարդու ձեռքով կերտված հնագույն առարկաներ, կառույցներ, դամբարաններ, որոնք պահպանվելով հողի մակերևույթին կամ ընդերքում, ջրի տակ՝ հանդիսանում են հնագիտական ուսումնասիրության օբյեկտներ։


== Բացատրություն ==
Հնագիտական հուշարձանները պատմական առարկայական աղբյուրներ են, որոնցով կարելի է վերականգնել մարդկային հասարակության անցյալը։


== Որոնք են հնագիտական հուշարձանները ==
Հիմնական հնագիտական հուշարձանների թվին են պատկանում աշխատանքի գործիքները, զենքերը, կենցաղային պիտույքները, հագուստներն ու զարդերը, բնակավայրերը (կայաններ, քաղաքատեղիներ, գյուղատեղիներ), հնագույն ամրությունները, հիդրոտեխնիկական կառույցների մնացորդները, երկրագործական դաշտերը, ճանապարհները, օգտագործված լեռնային հանքավայրերն ու արհեստանոցները, դամբարաններն ու վերդամբարանային և պաշտամունքային զանազան կառույցները (քարակոթողներ, վիշապներ, մենաքարեր, կրոմլեխներ, դոլմեններ, մատուռներ են), արձանագրությունևերն ու այռաժպատկերները, ճարտարապետական կառույցները։ Հնագիտական հուշարձաններ են նաև գետերում, ծովերում սուզված հնագույն նավերն ու նրանց բեռները, երկրի կեղևի ճեղքման հետևանքով ջրի տակ մնացած բնակավայրերը։
Էրմուա

Էրմուա (իսպ.՝ Ermua), քաղաք և մունիցիպալիտետ Իսպանիայում, մտնում է Բիսկայա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Դուռանեսադո շրջանում։ Բնակչությունը 16 196 մարդ (2010 թվականի տվյալներով)։ Տարածքը 6,17 կմ² է։ Քաղաքը պրովինցիայի վարչական շրջանից հեռու է 43 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ


== Պատկերասրահ ==
Օկնինո (գյուղ, Իզյումի շրջան)

Անվան այլ կիրառումների համար տե՛ս՝ ՕկնինոՕկնինո (ուկրաիներեն՝ Вікнине), գյուղ Ուկրաինայի Խարկովի մարզի Իզյումի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Mogwai

Mogwai (արտասանվում է. Մոգվայ), շոտլանդական ռոք խումբ, որը հիմնադրել են Ստյուարտ Բրեյթսվեյտը և Դոմինիկ Էյթչիսոնը Գլազգոյում 1995 թվականին։ Խումբը ամենահայտնիներից դարձավ փոստ-ռոք ժանրի ներկայացուցիչների լայն շրջանում։
Mogwai անվանումը վերցված է չինարենից և մոտավորապես նշանակում է «հոգի» կամ «չար հոգի», ինչպես նաև «հրեշ», «սատանա»։ Կիթառահար Ստյուարտ Բրեյթսվեյտի խոսքերով` անվանումը վերցված է «Գրեմլիններ» ֆիլմից և խմբի համար մեծ նշանակություն կամ խորը իմաստ չունի։


== Խմբի անդամներ ==
Ստյուարտ Բրեյթսվեյտ
Դոմինիկ Էյթչիսոն
Մարտին Բալլոկ
Ջոն Քամինգս
Բարի Բյորնս


== Սկավառակագրություն ==


=== Ստուդիական ալբոմներ ===
Young Team (1997)
Come on Die Young (1999)
Rock Action (2001)
Happy Songs for Happy People (2003)
Mr. Beast (2006)
The Hawk is Howling (2008)
Hardcore Will Never Die, But You Will (2011)
Rave Tapes (2014)
Atomic (2016)
Every Country's Sun (2017)
As the Love Continues (2021)


=== Հավաքածու ===
Ten Rapid (1997) — վաղ շրջանում ստեղծված երգերի հավաքածու
EP+6 (2000) — երգեր 4 Satin-ի հետ, No Education = No Future (Fuck the Curfew) և EP
Government Commissions: BBC Sessions 1996—2003 (2005) — կենդանի կատարումներ BBC-ի տարբեր սեսիաներով


=== Մինի ալբոմներ ===
Tuner/Lower (1996)
Angels vs Aliens (1996)
Summer (demo) (1996)
Summer/Ithica 27φ9 (1996)
New Paths to Helicon, Parts 1 & 2 (1997)
4 Satin (1997)
Club Beatroot, Part 4 (1997)
Do The Rock Boogaloo (1998)
No Education = No Future (Fuck the Curfew) (1998)
Mogwai:EP (1999)
«Travels in Constants» EP (2001)
US Tour EP (2001) — (совместно с Bardo Pond)
My Father My King (2001)
UK/European Tour EP (2001)
Friend of the night (2005)
Travel is dangerous (2006)
Earth Division EP (2011)
Les Revenants (2012)


== Ծանոթագրություններ ==


== Արտաքին հղումներ ==
Mogwai խմբի պաշտոնական կայքը(անգլ.)
Խմբի բիոն Hazzen-ում(ռուս.)
Mogwai-ն BRITISH WAVE պորտալում(չաշխատող հղում)
Միլյուտինկա (Լստի վտակ)

Միլյուտինկա (ռուս.՝ Милютинка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Լստա գետի ձախ ափից 27 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000112102000028250
Կոդը ըստ հիդրոլոգիական հետազոտության (ՌԴ) — 102002825
Ավազանի կոդը — 01.03.00.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Տոտան

Տոտան, գյուղ Արևմտյան Հայաստանում, Բիթլիսի վիլայեթի Մշո գավառի Վարդո գավառակում, Մշո դաշտի արևելքումում, Տոտան գետի ափին, արգավանդ հարթավայրում։ Զուտ հայաբնակ էր․ 1870-ին ուներ 44 տուն, 1913-ին՝ 384 բնակիչ (51 տուն)։ Զբաղվում էին երկրագործությամբ, անասնապահությամբ, արհեստներով։ Գյուղում կար եկեղեցի, Գ․ Արվանձտյանցի ջանքերով բացված դպրոց (1870-ին ուներ 36 աշակերտ)։ Գյուղից ոչ հեռու Ս․ Հակոբ վանքն էր։ Բնակիչները բռնությամբ տեղահանվել են 1915-ին, Մեծ եղեռնի ժամանակ։ Մեծ մասը զոհվել է գաղթի ճանապարհին։
(4316) Բաբինկովա

(4316) Բաբինկովա (անգլ.՝ Babinkova), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 14-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,898743 ա. մ., առավելագույնը մոտենում է 2,8374 ա. մ. հեռավորության վրա և հեռանում 2,9601 ա. մ.։ Արեգակի շուրջ մեկ ամբողջական պտույտ է կատարում 1802,66 երկրային օրվա ընթացքում, իր ուղեծրով շարժվելով միջինում 0,199705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4316) Բաբինկովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոշոտ մշուշ

Փոշոտ մշուշ (օդում կախված փոշի)՝ մթնոլորտային երևույթ, մթնոլորտի քիչ, թե շատ համատարած, միատարր պղտորում, որի առկայության դեպքում հորիզոնային տեսանելիության մակարդակը 2 մետրի վրա կազմում է 1-ից 9 կմ (երբեմն տեսանելիությունն իջնում է մի քանի հարյուրի և նույնիսկ մի քանի տասնյակ մետրի)՝ օդում փոշու և բնահողի մասունքների հաշվին։ Դասվում է լիտոասուպների շարքին։
Կարող է նկատվել փոշոտ փոթորկից առաջ կամ դրանից հետո (քամու թուլացման դեպքում), ինչպես նաև հեռվում առաջացած փոշոտ փոթորկի դեպքում, երբ օդ բարձրացած փոշեհատիկները քամին տարածում է մեծ հեռավորության վրա։ Ի դեպ, այդ ժամանակ տեսանելի մերձակայքում չի նկատվում գետնից քամով փոշու բարձրացում։ Կախված տվյալ տարածքի բնահողի գույնի, շպրտած առարկաները ձեռք են բերում համապատասխան մոխրագույն, դեխնավուն և կարմրավուն գույներ։
Պետք չէ փոշոտ մշուշը շփոթել փոշոտ փոթորկի հետ։


== Հայտնի փոշոտ մշուշներ ==
2015 թվականի մայիսի 6-ին, Չինաստանի և Մոնղոլիայի սահմանային տարածաշրջանից Վլադիվոստոկ էր հասել փոշոտ մշուշ, որը բնորոշ չէր նման կլիմայական պայմաններ ունեցող շրջանին։ Մթնոլորտային երևույթը դիտվել էր նաև ծովամերձ այլ մարզերում նույնպես։
2015 թվականի սեպտեմբերի 7-ին, Իսրայելում առաջացած փոշոտ մշուշն ամենահզորն ու առղջության համար ամենավտանգավորն էր վերջին 75 տարվա մեջ։ Օդերևութաբանական ծառայությունների տվյալներով, օդում ավազեհատիկների այդքան ուժեղ կենտրոնացումը տարվա այդ եղանակին աննախադեպ էր։ Սովորաբար մշուշները Իսրայել հասնում Հյուսիսային Աֆրիկայից և Սինայի թերակղզուց։ Այդ անգամ այն եկել էր Սիրիայի անապատից՝ հյուսիսարևելյան քամով։ Երկրի շատ տարածքներում տեսանելիությունը չէր գերազանցում մեկ կիլոմետրը։ Հարյուրավոր մարդիկ դիմել են բժշկական օգնության, որոնցից 30-ը կորցրել էին գիտակցությունը, իսկ 80-ը զգացել էին սրտային հիվանդությունների ցավերի ուժեղացում։


== Տե՛ս նաև ==
Մշուշ
Փոշոտ փոթորիկ


== Աղբյուրներ ==
Մթնոլորտային երևույթներ։ Դասակարգում և նկարագրություն Archived 2020-06-01 at the Wayback Machine.


== Ծանոթագրություններ ==
Լագերկա

Լագերկա (ռուս.՝ Лагерка), գյուղ Ռուսաստանի, Թաթարստան հանրապետության Չերեմշանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Model–view–controller

Model–view–controller (MVC, «մոդել-տեսք-կառավարիչ»)՝ ծրագրային նախագծման ձևանմուշ է, որի նպատակն է մշակել ծրագրեր, որոնք պարունակում են օգտագործողի ինտերֆեյս (անգլ.՝ UI)։ Նրա նպատակն է ծրագիրը բաժանել 3 մասի, որը կապահովի տվյալների մշակման անկախությունը օգտագործողի ինտերֆեյսից։


== Նկարագրություն ==

Ինչպես և բոլոր նախագծման ձևանմուշները՝ MVC-ն ներկայացնում է միայն խնդրի լուծման սկզբունքը, իսկ արդեն յուրաքանչյուր կոնկրետ խնդրի լուծուման համար կարող են կիրառվել MVC-ի ձևափոխված տարբերակներ։ MVC ճարտարապետությամբ համակարգերը նաև հեշտ է թեստավորել։ Քանի որ համակարգի ամբողջ բիզնես տրամաբանությունը գտնվում է Մոդելների մեջ, նրանց հեշտ է վերագործարկել և ստուգել նրանց աշխատանքը թեստային ծրագրում։


=== Բաղկացուցիչ մասեր ===
Մոդել (անգլ.՝ Model) - ապահովում է ծրագրի աշխատանքը տվյալների հետ, բիզնես տրամաբանությունը
Տեսք/Ներկայացում (անգլ.՝ View) - պատասխանատու է ծրագրի արտաքին տեսքի կառուցման համար, որի հետ աշխատում է օգտագործողը
Կառավարիչ (անգլ.՝ Controller) - ապահովում է կապը Մոդելի և Տեսքի միջև


=== Աշխատանք ===
Կառավարիչը (անգլ.՝ Controller) ստանում է հրահանգը սովորաբար Տեսքից, որոշում է որ Մոդելին կանչի հրամանը մշակելու համար, Մոդելի աշխատանքից հետո կանչում է համապատասխան Տեսքը, փոխանցելով նրան Մոդելը։
Մոդել տրամադրում է մեթոդներ տվյալների հետ աշխատանքի համար։ Նրա որոշակի մեթոդի կանչի դեպքում այն կարող է տվյալներ ներմուծել կամ ստանալ օրինակ՝ տվյալների բազայից կամ կատարել ավելի բարդ գործողություններ տվյալների հետ։
Տեսքը ստանում է համապատասխան Մոդելը, որի տվյալների հիման վրա կառուցում է օգտագործողի ինտերֆեյսը։


== Օգտագործումը Վեբ համակարգերում ==
MVC-ն լայն կիրառություն ունի Վեբ համակարգերի ստեղծման մեջ։ Գոյություն ունեն բազմաթիվ framework-ներ MVC կառուցվածքով ինչպիսիք են՝ Laravel, Codeigniter և այլն։ Նախկինում MVC-ն կիրառվում էր միայն backend-ում իսկ Տեսքը (անգլ.՝ View) հանդես էր գալիս հասարակ HTML էջերի տեսքով։ Այժմ MVC-ն լայն տարածում է գտել նաև frontend-ում ի շնորհիվ այնպիսի frontend framework-ների ինչպիսին են՝ AngularJs, ReactJS և այլն։ Վերոհիշյալ կառուցվածքներում հիմնականում backend-ը վերադարձնում է տվյալները JSON տեսքով HTML-ի փոխարեն։ Frontend-ը ինիցիալիզացնում է իր սեփական MVC-ի Մոդելը backend-ից ստացված տվյալներով և շնորհիվ իր սեփական MVC-ի ծրագրի բիզնես տրամաբանության մի մեծ մաս վերցնում է իր վրա՝ բեռնաթափելով backend-ը։ Վերոհիշյալ կառուցվածքում ըստ էության backend-ը վեր է ածվում API տրամադրող ծառայության, որը կարող է վերաօգտագործվել նաև այլ frontend-ների, ինչպես նաև բջջային հավելվածների համար։


== Ծանոթագրություններ ==
Օզյորկի (այլ կիրառումներ)

Օզյորկի, կարող է վերաբերել՝

Օզյորկի - գյուղ Ռուսաստանի Լիպեցկի մարզի Տերբունսկի շրջանի կազմում։
Օզյորկի - գյուղ Ռուսաստանի Օրենբուրգի մարզի Իլեկսկի շրջանի կազմում։
Շամաշին

Շամաշին, գյուղ Արևմտյան Հայաստանում, Դիարբեքիրի վիլայեթի Նիսիբինի գավառակում։ Գտնվում էր Ջախջախ գետի աջ ափին, Մծբին քաղաքից 5-6 կմ հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նովոյանբեկովո

Նովոյանբեկովո (ռուս.՝ Новоянбе́ково, բաշկիրերեն՝ Яңы Йәнбәк), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հանդես (տարեգիր)

Անվան այլ կիրառումների համար տե՛ս՝ Հանդես (այլ կիրառումներ) Հանդես, հայկական գիտամեթոդական հանդես։ Երևանի թատրոնի և կինոյի պետական ինստիտուտի հրատարակչություն։ Լույս է տեսնում 2002 թվականից Երևանում (տարեկան 1-2 համար)։ Գլխավոր խմբագիրն է Լաուրա Մուրադյանը։
Հանդեսում տպագրվում են թատրոնի և կինոյի պատմությանն ու տեսությանը, բեմական խոսքին, պարարվեստին, հեռուստատեսությանը, արվեստի այլ ճյուղերի հիմնախնդիրներին, դասավանդման մեթոդների վերլուծությանը վերաբերող, ինչպես նաև գրականագիտական, փիլիսոփայական, գեղագիտական, պատմական, սոցիոլոգիական հոդվածներ։ «Հանդես»-ին աշխատակցում են բուհի դասախոսներ, ասպիրանտներ, ուսանողներ և տվյալ ոլորտի այլ մասնագետներ։


== Ծանոթագրություններ ==
G4 EA H1N1

G4 EA H1N1-ը, որը նաև անվանվում է G4 խոզի գրիպ, վիրուսի շտամ է, որը հայտնաբերվել է Չինաստանում, որով նախնական վարակվելու նշաններ են հայտնաբերվել սպանդանոցներում և խոզաբուծություններում աշխատող մարդկանց մոտ։ Թռչնագրիպի և H1N1-ի երկու շտամերի ռեասսորտացիան կապված է 2009 թ. խոզի գրիպի համաճարակի հետ, ինչպես նաև կապված է 1918 թվականին տեղի ունեցած գրիպի պանդեմիայի հետ (որովհետև բոլորն էլ H1N1-ի շտամեր են համարվում)։ Այն հիմնականում ազդում է խոզերի վրա, բայց վարակվելու դեպքեր են բացահայտվել նաև մարդկանց մոտ։
2020 թվականի հունիսի 30-ի դրությամբ, վիրուսի մարդուց՝ մարդուն փոխանցման հաստատված դեպքեր չեն եղել։ Բայց քանի որ աշխարհում խոզերի ամենամեծ պոպուլյացիան Չինաստանում է, և խոզերը հաճախ են վարակվում վիրուսի նոր շտամերով, մասնագետները նախազգուշացնում են, որ վիրուսը կարող է վերածվել հարուցիչի, որը հեշտությամբ տարածվում է մարդկանց միջև։ Այդ իսկ պատճառով ամբողջ աշխարհում հետազոտողները լուրջ ուշադրություն են դարձնում թռչնի գրիպի նոր G4 տարբերակին, որոնց մարդիկ չունեն իմունիտետ։
Մի շարք մասնագետների կարծիքով, այդ շտամը ունի մարդկանց միջև տարածվելու հնարավորություն։ Հետազոտողները անհանգստացած են նրանով, որ այն կարող է հեշտությամբ մուտացիայի ենթարկվել, որից հետո էլ հեշտությամբ տարածվել մարդուց՝ մարդ, որը կարող է հանգեցնել գլոբալ բռնկման։ Այս վիրուսն ունի մարդկանց վարակելու բարձր հարմարվածության «բոլոր հատկանիշները»։
Այն գտնվում է ԱՀԿ-ի «Պանդեմիայի փուլերի նկարագրության» երկրորդ փուլում, քանի որ մինչև հիմա հաստատված է միայն կենդանուց մարդուն փոխանցվելու դեպքեր։ Բայց քանի որ վիրուսը տարածված է Չինաստանի խոզաբուծարաններում, մասնագետները առաջարկում են վերահսկել վիրուսի տարածումը խոզերի միջև և վերահսկել մարդկանց վարակվելու դեպքում։
Որոշ հետազոտողներ կարծում են, որ այս վիրուսին պետք է հետևել ավելի մահացու վիրուսի վերածվելու դեպքում, ինչպիսին իսպանական գրիպն է, միևնույն ժամանակ ուրիշ հետազոտողներ կարծում են, որ վերջին հաշվով այն նման է լինելու խոզի գրիպին, և նրա մահացությունը կլինի ցածր, քան սեզոնային գրիպի դեպքում։


== Վարակման դեպքեր ==
2020 թվականի հուլիսի 3-ի դրությամբ գրանցվել է G4 EA H1N1-ով վարակման 35 դեպք, 338 աշխատակիցներից թեստավորման արդյունքում վիրուսի դրական արդյունք է ստացվել հենց այդքանի մոտ, իսկ 10 հոգու մոտ հայտնաբերվել է հակամարմիններ, սա նշանակում է, որ նվազագույնը 45 հոգի շփվել է G4 խոզի գրիպի հետ, սակայն պարզ չէ, արդյոք կարող է մարդուց մարդու փոխանցվել այս վիրուսը, քանի որ բոլոր 45 հոգին աշխատում են խոզաբուծարանում։


== Հետազոտություն ==
«Գիտությունների Ազգային Ակադեմիայի Աշխատության» գրախոսության հոդվածում նշվում է, որ «G4 EA H1N1 վիրուսները ունեն մարդկանց վարակելու բարձր հարմարվածության բոլոր էական հատկանիշները․․․ Պետք է անհապաղ իրականացվի խոզերի մոտ գերիշխող G4 EA H1N1 վիրուսի վերահսկողությունը և խոզերի պոպուլյացիայով զբաղվող աշխատակիցների մոնիտորինգը»։ Ներկայումս իրականացվող մոնիտորինգի ծրագրի շրջանակներում, մինչև 7 տարի առաջ անկած ավելի քան 30․000 խոզերի քթերից վերցվել է նմուշներ։


== Հղումներ ==
Շիպովատոե (ավան, Վելիկոբուրլուկիի շրջան)

Անվան այլ կիրառումների համար տե՛ս՝ ՇիպովատոեՇիպովատոե (ուկրաիներեն՝ Шипувате), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1931 թվականին։
2001 թվականի տվյալներով Շիպովատոե ավանում բնակվում էր 79 մարդ։ Բնակավայրը զբաղեցնում է 0,076 կմ² տարածք։ Բնակչության խտությունը կազմում էր 1039,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բուրժուազիայի համեստ հմայքը

Բուրժուազիայի համեստ հմայքը (ֆր.՝ «Le Charme discret de la bourgeoisie»), իսպանացի կինոռեժիսոր Լուիս Բունյուելի կինոնկար, նկարահանվել է 1972 թ.։ Նկարահանված է սյուրռեալիզմի ժանրում։ Համարվում է Բունյուելի լավագույն ֆիլմերից մեկը, արժանացել է բազմաթիվ մրցանակների, այդ թվում «Օսկար»-ի՝ «Օսկար լավագույն օտարերկրյա ֆիլմի համար» անվանակարգում։


== Ծանոթագրություններ ==


== Արտաքին հղումներ ==
Ֆիլմը կիքսում
«Բուրժուազիայի համեստ հմայքը»(անգլ.) ֆիլմը Internet Movie Database կայքում
Սյունիքի բարձրավանդակ

Սյունիքի բարձրավանդակ (կոչվել է նաև Արևելյն Ղարաբաղի բարձրավանդակ, Ղարաբաղի բարձրավանդակ անուններով),  լեռնային ընդարձակ տարածք Հայկական լեռնաշխարհում՝ Զանգեզուրի ու Արցախի լեռնաշղթաների միջև։ Իրենից ներկայացնում է բլրաթմբային սարահարթ է, որի միջին բարձրությունը՝ 2800-3200 մ, առավելագույնը՝ 3594 մ (Թրասար)։ Կազմված է կավճի ու պալեոգենի հրաբխածին-նստվածքային ապարներից, որոնք ծածկված են անթրոպոգենի լավաների հզոր շերտով։
Սյունիքի բարձրավանդակը տարածվում է հյուսիս-արևմուտքից հարավ-արևելք, երկարությունը՝ 120 կմ, լայնությունը՝ մինչև 50 կմ (հյուսիսում)։ Մակերևույթին բնորոշ են բազմաթիվ հրաբխային կոները, կենտրոնական մասում են Ծղուկ (3581 մ) և Մեծ Իշխանասար (3550 մ) հրաբխային զանգվածները։ Շատ են քարացրոնները, կան հնագույն սառցապատման հետքեր, փոքր ու փակ գոգավորություններ։ Վերջիններից շատերը վերածվել են լճերի՝ Մեծ Փորակ, Փոքր Փորակ, Ալ, Սև և այլն։
Սյունիքի բարձրավանդակում հյուսիսից-արևելքում կարճ, բարձրադիր ու ծալքաբեկորավոր լեռնաճյուղերով միանում է Արցախի լեռնաշղթային։ Հարավ-արևմուտքում ու հարավում լանջերը զառիթափ իջնում են դեպի Սիսիանի, Եռաբլրի, Գորիսի, Հագարիի լավային սարավանդները։ Կան բազալտի, անդեզիտաբազալտի, վանակատի, պեռլիտի, խարամի հանքավայրեր։ Սյունիքի բարձրավանդակից սկիզբ են առնում Որոտան, Արփա, Հագարի, Թարթառ գետերը։
Լավ է արտահայտված կլիմայի ու հողաբուսական ծածկույթի վերընթաց գոտիականությունը։ Հունվարի միջին ջերմաստիճանը ցածրադիր վայրերում -2 °C է, բարձրադիրում՝ -14 °C, հուլիսինը համապատասխանաբար՝ 20 °C և 12 °C, տարեկան տեղումները՝ 400-800 մմ։ Լանդշաֆտը լեռնատափաստանային և լեռնամարգագետնային է։ Գետահովիտներում կան անտառապուրակներ, Իշխանասար, Ծղուկ, Ծիծեռնակաքար, Բագենք լեռնազանգվածներում՝ լեռնատունդրային կղզյակներ։ Տափաստանային գոտում զբաղվում են հացահատիկի, բանջարեղենի, ծխախոտի մշակությամբ։ Լեռնամարգագետնային գոտում փարթամ արոտավայրեր են։


== Ծանոթագրություններ ==
Հուլլո

Հուլլո (էստ․՝ Hullo), գյուղ Էստոնիայի Լյաենեմաա նահանգի Վոռմսի շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Who Scared You

Who Scared You, ամերիկյան The Doors ռոք խմբի երգը։ Երգը ձայնագրվել է խմբի չորրորդ ստուդիական ալբոմի՝ The Soft Parade-ի սեսիաների ժամանակ սակայն այդպես էլ տեղ չի գտել ալբոմում։ Այնուամենայնիվ երգը թողարկվել է ալբոմի կազմում ալբոմի 40 ամյակին նվիրված վերաթողարկման ժամանակ։ Երկրպագուները այն ավելի լավն են համարում քան ալբոմում տեղ գտած շատ այլ երգեր, որոնք ըստ նրանց պետք է չընդգրկվեին ալբոմում։ Երգը գրվել է Ջիմ Մորիսոնի և Ռոբի Կրիգերի կողմից։ Երգը նաև կատարվել է խմբի որոշ համերգների ժամանակ։ Եվ առաջին անգամ թողարկվել է խմբի հավաքածու երկրորդ ալբոմ «Weird Scenes Inside the Gold Mine»-ում 1972 թվականին։ Երգը նաև թողարկվել է որպես The Soft Parade ալբոմի երկրորդ սինգլի՝ «Wishful Sinful»-ի Բ կողմը 1969 թվականի մարտ ամսին։


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Լեսնիե Դալի

Լեսնիե Դալի (ռուս.՝ Лесные Дали), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Նեխոդա

Իվան Իվանովիչ Նեխոդա (ուկրաիներեն՝ Нехо́да Іва́н Іва́нович, մայիսի 24, 1910(1910-05-24), Ալեկսեևկա - հոկտեմբերի 17, 1963(1963-10-17), Կիև, Ուկրաինական ԽՍՀ, ԽՍՀՄ), ուկրաինացի խորհրդային բանաստեղծ, գրող, լրագրող, ռազմական թղթակից, խմբագիր։ Երկրորդ համաշխարհային պատերազմի մասնակից։ Տպագրվել է 1925 թվականից։ Հեղինակ է ավելի քան 40 բանաստեղծական ժողովածուների։ Գրել է երեխաների համար, հիմնականում բանաստեղծություններ և հեքիաթներ։ Ստեղծագործությունները թարգմանվել են ԽՍՀՄ ժողովուրդների տարբեր լեզուներով։ ԽՄԿԿ անդամ։


== Կենսագրություն ==
Իվան Նեխոդան ծնվել է 1910 թվականին Խարկովի նահանգի Ալեքսեևկա գյուղում։ 1932 թվականին ավարտել է Խարկովի ժողովրդական կրթության ինստիտուտը։
Բանաստեղծություններ սկսել է գրել դեռևս դպրոցական տարիքից, որոնք հրատարակվել են պատի թերթում։ Տպագրվել է 1925 թվականից` 15 տարեկանում «На смену» պիոներական թերթում և «Красные цветы» ամսագրում։ 1920-ական թվականների վերջին նրա բանաստեղծությունները տպագրել են և' երիտասարդական թերթերը, իսկ ավելի ուշ, և' մեծահասակների համար նախատեսված գրական հանդեսները։ Երիտասարդ բանաստեղծը եղել է Վալեյան Պոլիշուկի, Իվան Կուլիկի, Պավլո Տիչինայի ուշադրություն ներքո։  1935-1937 թվականներին եղել է Ուկրաինայի գրողների միության մանկական գրականության բաժնի հրահանգիչ։ 1939 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ Աշխատել է տարբեր ամսագրերում, թերթերում, եղել Կիևի պատանի հանդիսատեսի թատրոնի գեղարվեստական ղեկավար։


== Ստեղծագործություններ ==
1931 թվականին լույս է տեսել բանաստեղծի առաջին ժողովածուն` «Կարմիր բանակ», 1932 թվականին` «Առաջին օգնություն»։ 1933 թվականին Իվան Նեխոդան Վալենտին Բիչկոյի հետ համատեղ երգ են գրել։
1935 թվականին լույս է տեսել մանուկների համար Նեխոդայի գրած «Ուրախության երգ» առաջին ժողովածուն։ Շուրջ 40 բանաստեղծական ժողովածուների հեղինակ է։  

Երկրորդ համաշխարհային պատերազմին նվիրված ժողովածուներ`

«Я іду в бій» (1942)
«Південний фронт» (1943)
«Сталіна солдати» (1943)
«Лісові оселі» (1944)
«Дорога в свято» (1945)
«Сонце травня» (1947)


== Պարգևներ ==
Հայրենական պատերազմի 2-րդ աստիճանի շքանշան
Կարմիր աստղի շքանշան


== Ծանոթագրություններ ==
Կոցյուբինսկիների ընտանիքը

«Կոցյուբինսկիների ընտանիքը» (ռուս.՝ «Семья Коцюбинских»), խորհրդային  երկսերիանոց կենսագրական ֆիլմ ուկրաինացի ականավոր գրող և հասարակական գործիչ Միխայիլ Կոցյուբինսկու կյանքի ու գործունեության վերջին տարիների և նրա ընտանիքի անդամների մասին, որոնք իրենց կյանքը կապել են հեղափոխության հետ։ Ֆիլմը նկարահանել է ռեժիսոր Տիմոֆեյ Լևչուկը 1970 թվականին Ա․ Դովժենկոյի անվան կինոստուդիայում։


== Սյուժե ==
Ֆիլմի իրադարձություններն ընդգրկում են 1912-1918 թվականները՝ ավարտվելով Կենտրոնական Ռադայի ջախջախմամբ և Ուկրաինայում խորհրդային իշխանության հաստատմամբ 1918 թվականի գարնանը։ Ֆիլմն արժանացել Է Ուկրաինական ԽՍՀ պետական մրցանակի (1971, սցենարիստ Ա. Լևադա, ռեժիսոր Տ. Լևչուկ, դերասան Ա. Գայ)։


== Դերերում ==
Ալեքսանդր Գայ – Միխայիլ Միխայլովիչ Կոցյուբինսկի
Յուրի Դեմիչ – Յուրի Կոցյուբինսկի
Ալեքսեյ Լոկտև – Վիտալի Պրիմակով
Բորիսլավ Բրոնդուկով – Նիկոլայ II թագավոր
Միխայիլ Վոլկով – Կերենսկի
Սերգեյ Իվանով – Պավլո Տիչինա
Յարոսլավ Գելիաս – Իվան Ֆրանկո
Աֆանասի Կոչետկով – Մաքսիմ Գորկի
Վլադիմիր Տատոսով – Յակով Սվերդլով
Արկադի Տրոշչանովսկի – Լենին
Ռոդիոն Ալեքսանդրով – Լունաչարսկի
Վիկտոր Մալյարևիչ – Անտոնով-Օվսեենկո
Լեոնիդ Ժուկովսկի – Վլադիմիր Զատոնսկի
Նիկոլայ Կոզլենկո – Նիկոլայ Պոդվոյսկի
Ալեքսանդր Բոբրովսկի – Նիկոլայ Սկրիպնիկ
Նիկոլայ Դոսենկո – Գրիգորի Պետրովսկի
Նիկոլայ Շուտկո – Վասիլի Բոժենկո
Ստանիսլավ Ստանկևիչ – գնդապետ Մուրավյով
Կոնստանտին Ստեպանկով – Սիմոն Պետլյուրա
Լավրենտի Մասոխա – Միխայիլ Գրուշևսկի
Հարի Լիեպինշ – Վլադիմիր Վիննիչենկո
Սիլվիա Սերգեյչիկովա – Ռոզալիա Վիննիչենկո
Բորիս Միրուս – ատաման Վոլոխ
Նիկոլայ Զասեև-Ռուդենկո – Կուլիկ
Օսիպ Նայդուկ – Գրիցկո, Պրիմակովի համհարզը
Լիլիա Գրիցենկո – Պրիմակովի մայրը
Վալենտինա Գրիշոկինա – Տանյա
Եկատերինա Կրուպեննիկովա – Սոֆյա Սոկոլովսկայա
Ռուֆինա Նիֆոնտովա
Իվան Սիմոնենկո – Անդրեյ
Վյաչեսլավ Գոստինսկի – Չեռնիգովի ժանդարմերիայի պետ
Իվան Կոնոնենկո-Կոզելսկի – Չեռնիգովի նահանգի ոստիկանության վարչության պետ (լուսագրերում՝ Ի. Կոնոնենկո)
Իգոր Դմիտրիև – ամերիկացի լրագրող
Ալեքսանդր Տոլստիխ – զինվոր


== Նկարահանող խումբ ==
Ռեժիսոր՝ Տիմոֆեյ Լևչուկ
Սցենարի հեղինակ՝ Ալեքսանդր Լևադա
Օպերատոր՝ Վլադիմիր Վոյտենկո
Կոմպոզիտոր՝ Գրիգորի Մայբորոդա
Նկարիչ՝ Վլադիմիր Ագրանով


== Ծանոթագրություններ ==


== Արտաքին հղումներ ==
«Կոցյուբինսկիների ընտանիքը»։ Рускино.ру։ Արխիվացված է օրիգինալից 2011-06-28-ին։ Վերցված է 2011-02-06
Mr Probz

Դենիս Փրինսվել Սթեեր (հոլ.՝ Dennis Princewell Stehr, մայիսի 15, 1984(1984-05-15), Զուտերմեյր, Հարավային Հոլանդիա, Նիդերլանդներ), հոլանդացի երգիչ, երգերի հեղինակ, ռեփեր, պրոդյուսեր և դերասան։ Առավել հայտնի է Mr Probz բեմական կեղծանվամբ։ 2013 թվականին նա թողարկեց Waves երգը, իսկ 2014 թվականին Ռոբին Շուլցը ներկայացրեց երգի ռեմիքսը, որը դարձավ միջազգային հիթ։ Mr Probz-ը թողարկել է մեկ ալբոմ և մասնակցություն է ունեցել  Bolletjes Blues ֆիլմում։ Գրում է երգեր ինչպես հոլանդերեն, այնպես էլ անգլերեն լեզուներով։


== Կարիերա ==


=== 2010-13: The Treatment ===
2010 թվականին Mr Probz-ը նոմինացվել է Հոլանդիայի BNN/State Award-ի «Լավագույն արտիստ» անվանակարգում։ 2011 թվականին Mr Probz-ը Քլեյն Վիազերիկի հետ համագործակցության արդյուքում թողարկեց հոլանդերեն սինգլ՝ Meisje luister: Այն հասավ FunX Hip Hop հիթ-շքերթի առաջին հորիզոնական։ 2013 թվականի սեպտեմբերի 16-ին SoundCloud-ի միջոցով անվճար հասանելիությամբ Mr Probz-ը թողարկեց իր դեբյուտային ալբոմը, որը կոչվում է The Treatment: Նա նաև թողարկեց ալբոմը iTunes-ով։ Ալբոմը հասավ հոլանդական ալբոմների հիթ-շքերթի 12-րդ հորիզոնական։ Ալբոմը ներառում է I'm Right Here, Turning Tables, Gold Days սինգլները։


=== 2013-այժմ։ Waves և հաջողություն ===
2013 թվականի նոյեմբերին Mr Probz-ը թողարկեց Waves սինգլը, որը Նիդերլանդներում գլխավորում էր սինգլների լավագույն տասնյակը։ Երգը հայտնվեց նաև Ավստրալիայի, Բելգիայի և Նոր Զելանդիայի հիթ-շքերթներում։ 2014 թվականի փետրվարի 4-ին Հյուսիսային Ամերիկայում, իսկ նույն թվականի փետրվարի 7-ին Եվրոպայում թողարկվեց գերմանացի DJ-ի և Ռոբին Շուլցի կողմից ստեղծված երգի ռեմիքսը։ Ռեմիքսը մեծ հաջողություն ունեցավ։ Այն գլխավորում էր Ավստրիայի, Գերմանիայի, Նորվեգիայի, Շվեդիայի, Շվեյցարիայի և Միացյալ Թագավորության հիթ-շքերթները և գտնվում էր Դանիայի, Ֆինլանդիայի, Հունգարիայի, Իռլանդիայի, Իտալիայի և Միացյալ Նահանգների հիթ-շքերթների լավագույ  տասնյակում։
Mr Probz-ը մասնակցություն է ունեցել Ֆիֆթի Սենթի Twisted սինգլում, որը թողարկվել է 2014 թվականի մայիսին։
Waves-ին հետևեց Nothing Really Matters սինգլը, որը թողարկվեց 2014 թվականի սեպտեմբերին։ Mr Probz-ը մասնակցություն է ունեցել Professor Green-ի Little Secrets սինգլում, որը թողարկվել է 2014 թվականի դեկտեմբերին։ 2014 թվականին Mr Probz-ը համագործկցել է հոլանդացի DJ Hardwell-ի հետ Birds Fly երգի շրջանակներում, որը ներառված է Hardwell-ի 2015 թվականի հունվարին թողարկված դեբյուտային ալբոմում։


== Սկավառակագրություն ==


=== Ալբոմներ ===


=== Սինգլներ ===


==== Որպես գլխավոր արտիստ ====


==== Որպես մասնակից արտիստ ====


== Ծանոթագրություններ ==
Շոլոխովի փողոց (Վոլգոդոնսկ)

Անվան այլ կիրառումների համար տե՛ս՝ Շոլոխովի փողոց (այլ կիրառումներ)Շոլոխովի փողոց (ռուս.՝ Улица Шолохова), փողոց Ռուսաստանի Ռոստովի մարզի Վոլգոդոնսկ քաղաքի 17-րդ միկրոշրջանում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Օզյորնի նրբանցքից և ավարտվում Պարտիզանսկի նրբանցքի հետ հատումով։ Երկարությունը 600 մետր է։


== Նկարագրություն ==
Վոլգոդոնսկ քաղաքի Շոլոխովի փողոցը գտնվում է 17-րդ միկրոշրջանում։ Փողոցը գտնվում է իրեն զուգահեռ Վետերանների և Գլավնայա փողոցների միջև։ Այն սկսվում է Օզյորնի նրբանցքից, հատում Վիշնյովի և Նոյաբրսկի նրբանցքները և ավարտվում Պարտիզանսկի նրբանցքի հետ հատումով։ Կարճ փողոց է. երկարությունը 600 մետր է։ Փողոցում կա համարակալված 43 շինություն։
Շոլոխովի փողոցի փոստային դասիչն է՝ 347382։
Փողոցն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։


== Ծանոթագրություններ ==


== Աղբյուրներ ==
Улица Шолохова в Волгодонске
Подробная карта Улица Шолохова, город Волгодонск со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Волгодонск, улица Шолохова Archived 2019-09-23 at the Wayback Machine.
Ախնաբադի կենու արգելավայր

Ախնաբաթի կենու պուրակ արգելավայր, բնության հատուկ պահպանվող տարածք, Հայաստանի 26 արգելավայրերից մեկը։ Կազմավորվել է 1959 թվականին, ունի 25 հա տարածք։ Գտնվում է Հայաստանի Տավուշի մարզում՝ Միափորի լեռնաշղթայի հարավարևմտյան լանջերին, Ծաղկուտ լեռնաբազուկի վրա, Աղավնավանք գյուղի մոտ, Ախնաբաթի եկեղեցու հարևանությամբ՝ ծովի մակարդակից 1400-1700 մ բարձրություններում Խաչարձան գետի ավազանում։ Ստեղծվել է մնացուկային հատապտղային կենու եզակի պուրակի պահպանության նպատակով։ Այստեղ աճում են 25 մ բարձրություն և բնի 70-90 սմ տրամագիծ ունեցող 300-400 տարեկան կենու ծառեր։ Կենին բազմանում է բնական ճանապարհով՝ սերմերից։ Հատապտղային կենին մշտադալար բարձրահասակ ծառ է՝ մուգ կանաչ կոնաձև սաղարթով։ Կենու երկրորդ՝ կարմրածառ անունը պայմանավորված է կարմրավուն բնափայտով։ Այն մարդկությանը հայտնի է դեռևս 3000 տարի առաջ, երբ նրանից պատրաստում էին սարկոֆագներ՝ կենու բնափայտի՝ ջրում չնեխելու, սնկերի և միջատների նկատմամբ կայունության շնորհիվ։ Ավելի ուշ սկսել են պատրաստել ռազմական գործիքներ, կենցաղային իրեր, հետագայում՝ կահույք։


== Տես նաև ==
Հայաստանի արգելավայրեր
Հայաստանի հատուկ պահպանվող տարածքներ


== Ծանոթագրություններ ==
Արևածագ (ֆիլմ)

Արևածագ (անգլ.՝ Sunrise: A Song of Two Humans), 1927 թվական, դասական ժանրի գեղարվեստական համր ֆիլմ, նկարահանված՝ ԱՄՆ-ում Ֆրիդրիխ Վիլգելմ Մուրնաուի կողմից։ Առաջին կինոնկարը երաժշտական և աղմկաշատ ձևավորմամբ ըստ Մուվիտոն տեխնոլոգիայի։ Ֆիլմն առաջին անգամ կազմակերպված Օսկար մրցանակաբաշխության ժամանակ ստացել է մրցանակ «Երևելի բեմադրական արժանիքների համար»։
Ֆիլմի սցենարը հիմնվում է 1917 թվականին հրատարակված Հերման Զուդերմանի «Ճանապարհորդություն Տիլզիտ» վեպի վրա։ Ֆիլմի սցենարը նաև հիշեցնում է ավելի շուտ հրատարակված Թեոդոր Դրայզերի «Ամերիկյան ողբերգություն» վեպին։


== Սյուժե ==
Սյուժեի հիմքում ընկած է դասական սիրային եռանկյունի։ Ենթավերնագրերում կերպարները ներկայացված են հետևյալ կերպ։ Տղամարդ, կին և կինը քաղաքից։
Տղամարդը սիրահարվում է քաղաքից մի կնոջ, ով համոզում է նրան իր կնոջ համար դժբախտ պատահար ստեղծել և տեղափոխվել իր մոտ՝ քաղաք։ Նրանք պայմանավորվում են, որ տղամարդն իբր կնոջը կտանի նավային զբոսանքի և կխորտակի վերջինիս։ Սակայն արդեն նավակի մեջ տղամարդը հասկանում է, որ չի կարող դա անել։ Կինը՝ կռահելով ամուսնու մտադրություն, վախեցած փախչում է, երբ նրանք մոտենում են քաղաքի նավակայանին։ Տղամարդն ընկնում է նրա հետևից՝ վերջինից ներողություն խնդրելու նպատակով։ Նրանք շրջում են ամբողջ քաղաքով և աստիճանաբար նրանց հաջողվում է վերամիավորել իրենց հարաբերությունները։ Նրանք միաժամանակ հայտնվում են եկեղեցում, որտեղ տեղի է ունենում հարսանեկան արարողութուն, որն էլ խորհրդանշական է դառնում վերջնական վերամիավորումով։
Նրանք վերադառնում են նավակի մոտ, բայց կես ճանապարհին փոթորիկ է բռնկվում։ Կինը հայտնվում է նավակից դուրս և ամուսինը նրան գործած եղեգ է փոխանցում, որը սկզբում նախատեսել էր հանցագործությունը թաքցնելու համար։ Քամին միմյանց հեռացնում է իրարից։ Լողալով մինչ ծովափը տղամարդը որոնումներ է կազմակերպում, բայց կնոջը չեն կարողանում գտնել։
Այդ ժամանակ հայտնվում է կինը քաղաքից, ով վստահ է, որ տղամարդը արել է իրենց պլանավորածը։ Տղամարդը զայրացած հարձակվում է նրա վրա և փորձում է շնչահեղձ անել ու հենց այդ պահին ափի մոտ հայտնաբերում են կնոջը և նա բաց թողնելով իր սիրուհուն՝ վազում է իր կնոջ մոտ։ Տղամարդը և նրա կինը գրկախառնվում են ծագող արևի ֆոնին։


== Դերերում ==
Ջորջ Օ՛Բրայեն - Տղամարդ
Ջենետ Գեյնոր - Կին
Մարգարետ Լիվինգստոն - Կինը քաղաքից
Բոդիլ Ռոսինգ - հիվանդապահ
Ջ. Ֆարրել Մակդոնալդ - լուսանկարիչ
Ռալֆ Սիփերլի - վարսահարդար
Ջեյն Վինտոն - մատնահարդար
Արթուր Հաուսմեն - աներես ջենտլմեն
Էդդի Բոլանդ - սիրալիր ջենտլմեն
Գիբսեն Գուլենդ - վարորդ


== Ճանաչում ==
Ջենետ Գեյնորը ստացել է «Օսկար» որպես լավագույն դերասանուհի 1927 թվականին նկարահանված ֆիլմերում, այդ թվում «Արևածագ» ֆիլմի համար։
Օպերատորներ՝ Չարլզ Ռոշերը և Կարլ Շտրուսսը այս ֆիլմի համար ստացել են «Օսկար» որպես «լավագույն նկարահանող թիմ»։
Մուրնաուի կինոնկարը մտցվել է ազգային ֆիլմերի շարքը դրա ստեղծման հետ մեկտեղ՝ 1989 թվականին։
2012 թվականին կազմակերպված ամենամասշտաբային հարցումների թվով ուղղված կինոքննադատներին «Արևածագ» ֆիլմը ճանաչվել է լավագույնը բոլոր համր ֆիլմերից։


== Ծանոթագրություններ ==
Բագրատ Սարգսյան

Բագրատ Գարուշի Սարգսյան (փետրվարի 10, 1959(1959-02-10), Յամանջալու, Արտաշատի շրջան, Հայկական ԽՍՀ, ԽՍՀՄ), հայ պատմաբան։ ՀՀ պետական և քաղաքական գործիչ։


== Կրթություն ==
1975-1980 թթ. սովորել և ավարտել է Երևանի պետական համալսարանի պատմության ֆակուլտետը՝ պատմության եւ հասարակագիտության ուսուցչի որակավորմամբ։


== Աշխատանքային գործունեությունը ==
1974-1975 թթ. - աշխատել է Արտաշատի ջրմուղ-կոյուղու վարչությունում որպես բանվոր։
1976-1980 թթ. - դասավանդել է Երևանի պետական համալսարանի «Պատանի պատմաբան» դպրոցում։
1980-1981 թթ. - աշխատել է Արտաշատի շրջանի Կանաչուտ գյուղի միջնակարգ դպրոցում որպես պատմության ուսուցիչ։
1981 թ. ընտրվել է Դեղձուտ գյուղի կոլտնտեսության վարչության նախագահի տեղակալ՝ պաշտոնավարելով մինչև 1985 թ.։
1987 թ. ընտրվել է Դեղձուտ գյուղի կոլտնտեսության վարչության նախագահ, որտեղ աշխատել է մինչև կոլտնտեսության լուծարումը 1990 թ.։
1990-1991 թթ. - «Հայ դպրություն» կազմակերպության պատասխանատու քարտուղար։
2000 թ. - ՀՀ սոցիալական ապահովության նախարարության մարդասիրական օգնության բաժնի պետ։
2000-2002 թթ. - Արարատի մարզպետարանի քարտուղար։
2002-2004 թթ. - Արարատի մարզպետի տեղակալ։


== Քաղաքական գործունեությունը ==
1985-1987 թթ. - աշխատել է ՀԼԿԵՄ Արտաշատի շրջկոմի որպես հրահանգիչ։
1991 թ. ընտրվել է Դեղձուտի գյուղական խորհրդի նախագահ՝ պաշտոնավարելով մինչև 1996 թ.։
1996 թ. ընտրվել է Դեղձուտ համայնքի ղեկավար (գյուղապետ)՝ պաշտոնավարելով մինչև 1999 թ.
1999 թ. մասնակցել է ՀՀ Ազգային ժողովի 2-րդ գումարման ընտրություններին՝ առաջադրվելով թիվ 31 ընտրատարածքում, սակայն չի ընտրվել։
2004 թ. հունվարի 5-ին ՀՀ Վարչապետի որոշմամբ նշանակվել է ՀՀ տարածքային կառավարման և ենթակառուցվածքները համակարգող նախարարի տեղակալ։
2005 թ. դեկտեմբերի 30-ին ՀՀ Վարչապետի որոշմամբ ազատվել է Հայաստանի Հանրապետության տարածքային կառավարման և ենթակառուցվածքների գործունեությունը համակարգող նախարարի տեղակալի պաշտոնից։
2005 թ. դեկտեմբերի 30-ին ՀՀ Վարչապետի որոշմամբ նշանակվել է ՀՀ տարածքային կառավարման նախարարի տեղակալ։
2008 թ. հունիսի 9-ին ՀՀ Վարչապետի որոշմամբ ազատվել է Հայաստանի Հանրապետության տարածքային կառավարման նախարարի տեղակալի պաշտոնից։
2008 թ. հունիսի 6-ին ընտրվել է ՀՀ Ազգային ժողովի 4-րդ գումարման պատգամավոր ՀՅԴ համասնական ընտրացուցակով։ Գյուղատնտեսական և բնապահպանական հարցերի մշտական հանձնաժողովի անդամ։


== Պարգևներ ==
ՀՀ վարչապետի շնորհակալագիր։
Նանսենի անվան ոսկե մեդալ։


== Ընտանիք ==
Ամուսնացած է, ունի 3 զավակ։


== Ծանոթագրություններ ==
Դիլան Ստորին

Դիլան Ստորին, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեքսանդրովացի շրջան

Անվան այլ կիրառումների համար տե՛ս՝ ԱլեքսանդրովացԱլեքսանդրովաց (սերբ.՝ Александровац), քաղաք և շրջան Սերբիայի Հանրապետության Ռասինսկի մարզում։
Ըստ 2002 թվականի մարդահամարի տվյալների, քաղաքի բնակչությունը կազմում է 6,476 մարդ։ Շրջանի բնակչությունը կազմում է 29,389 մարդ։


== Պատմություն ==
1929-1941 թվականներին Ալեքսանդրովացի շրջանը եղել է Հարավսլավիայի Հանրապետության կազմում գտնվող Մորավյան Բանովինայի վարչական միավոր։


== Հայտնի բնակիչներ ==
Դիմիտրի Դավիդովիչ – սերբ նախկին պրոֆեսիոնալ ֆուլտբոլիստ
Դանիել Գասիչ – սերբ ֆուտբոլիստ
Իվան Լապցևիչ – սերբ հանդբոլիստ։


== Ծանոթագրություններ ==


== Արտաքին հղումներ ==

Aleksandrovac Official Site
Կորժանի

Կորժանի (ռուս.՝ Коржани), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)